**Antonio Camacho Benítez**, nado en Málaga o 24 de maio de 1892 e finado en México en 1974 foi un militar español que loitou na Guerra civil española en defensa da II República Española, encadrado nas Forzas Aéreas da República Española (FARE).

Traxectoria
-----------

Camacho Berítez procedía da Arma de intendencia cando asistiu a un curso de piloto no aeródromo de Cuatro Vientos e licenciouse na Arma de aviación. Realizou servizos durante a Guerra do Rif, con saídas para abastecer posicións, ametrallamento de columnas inimigas, voos de recoñecemento, etc. En outubro de 1924, durante unha misión o seu avión foi derrubado e resultou ferido, pero durante semanas mantivo a defensa da súa posición, o que lle valeu a concesión dunha Medalla Militar Individual e o ascenso a comandante por méritos bélicos. En 1927, nos últimos anos do reinado de Afonso XIII, foi ascendido a Tenente coronel e nomeado *Gentilhombre de Cámara con ejercicio*, en recoñecemento á súa actividade nas campañas africanas; até ese ano permanecera en Marrocos realizando servizos.

Despois da proclamación da II República en 1931, cinco anos despois ocupou o mando da Base Aérea de Xetafe e da 1ª Escuada Aérea. Cando se produciu o golpe de Estado do 18 de xullo, que desembocou na Guerra civil, conseguiu que tanto a base como a unidade aérea mantivesen leais ao goberno. Durante a guerra ocupou importantes cargos militares, sendo nomeado subsecretario en 1936, de Aire durante o ministerio de Indalecio Prieto.  Nesta etapa reorganizou profundamente as Forzas Aéreas Republicanas, organizando a defensa aérea da retagarda republicana, etc.  Tamén foi xefe do 1. ª Rexión Aérea,  con base en Alcalá de Henares, e en 1938 foi nomeado xefe das Forzas Aéreas da zona centro-sur, sendo substituído na Subsecretaría polo tenente coronel Carlos Núñez Mazas.  Nas últimas semanas da guerra, amosouse partidario do Consello de Defensa Nacional e da negociación da paz con Franco, en lugar de continuar coa resistencia e prolongar o conflito. O 16 de febreiro de 1939, durante unha reunión no Aeródromo de Los Llanos co presidente Negrín e outros militares, dixo que contaba con tres escuadróns de bombardeiros "Natachas", dous escuadróns "Katiuskas" e 25 avións tipo "Chato" ou "Mosca". 
O fracaso das negociacións levouno a abandonar a España republicana, dirixíndose primeiro a Londres e despois a México, onde morreu en 1974.

Notas
-----

1. 1 2 3 4  "Pilotos republicanos en México - Antonio Camacho Benítez". Arquivado dende o orixinal o 10 de febreiro de 2015. Consultado o 10 de marzo de 2012.
2. 1 2 3 4  "Memoria - República - Personajes - Militares 1". *www.sbhac.net*. Consultado o 2022-08-10.
3. ↑  Hugh Thomas, *La Guerra Civil Española*, pág. 733
4. ↑  Ramón Salas Larrazábal, *Historia del Ejército Popular de la República*, páx. 1084
5. ↑  "Asociación de Aviadores de la República". Arquivado dende o orixinal o 20 de xuño de 2012. Consultado o 10 de marzo de 2012.
6. ↑  Hugh Thomas, *La Guerra Civil Española*, pág. 874
7. ↑  M. Teresa Suero Roca, *Militares republicanos de la Guerra de España*, pág. 304
8. ↑  Hugh Thomas, *La Guerra Civil Española", pág. 957*
9. ↑  Ramón Salas Larrazábal, *Historia del Ejército Popular de la República*, pp. 3392-3398

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Antonio Camacho Benítez*** |

* Forza Aérea Española
* Ignacio Hidalgo de Cisneros

### Ligazóns externas

|  |  |
| --- | --- |
|  | A Galipedia ten un portal sobre: ***España*** |

|  |  |
| --- | --- |
|  | A Galipedia ten un portal sobre: ***Historia*** |

* SBHAC, *Galería Militar Republicana*
* Pilotos republicanos en México

|  |  |
| --- | --- |
| Control de autoridades | 
* Wd: Q5697958
* WorldCat
* VIAF: 311429971
* BNE: XX5426432
* DBE: antonio-camacho-benitez

 |